
"Tűztámogatás" a tűzfegyverek elterjedése előtt-Az íjász fegyvernem alkalmazása, fegyverzete a középkorban.

Az íjászat és az íj fontos szerepet játszott történelmünk több évszázada során, nem véletlen zengték a keresztény templomokban: "A sagittis Hungarorum, libera nos, Domine!" Ezért elengedhetetlennek tartom ennek a számunkra oly jelentős téma kutatását. A dolgozatomban az íjász csapatnem fegyverzetét, alkalmazását kívánom vizsgálni az európai-ázsiai területeken, összehasonlítva a nyugat-európai - főként angolszász, normann - illetve az ázsiai eredetű harcmodort, azoknak hatékonyságát a harctéren.
Ugyanakkor részletesen ismertetem az íjak készítésének folyamatát, amelyet írott források és saját íjkészítői tapasztalataim alapján állítottam össze, úgy, hogy az tükrözze a középkori íjas mesterek munkáját.




